sagorsarker/bangla-wikipedia huggingface dataset:
মৃন্ময়ী দেশপাণ্ডে

মৃণ্ময়ী দেশপাণ্ডে (জন্ম: ২৯শে মে ১৯৮৮) একজন ভারতীয় অভিনেত্রী, যিনি হিন্দি এবং মারাঠি চলচ্চিত্রে অভিনয় করেন। তিনি হিন্দি ও মারাঠি চলচ্চিত্র এবং টিভি ধারাবাহিকে অভিনয় করেছেন। একইসঙ্গে তিনি নৃত্যশিল্পী এবং অনুষ্ঠানে উপস্থাপনা করেন।
মৃন্ময়ী রেণুকা স্বরূপ উচ্চ বিদ্যালয় এবং স্যার পরশুরামভাউ কলেজে পড়াশোনা করেছেন, উভয়ই পুনেতে অবস্থিত । 
তিনি অভিনেত্রী এবং গায়িকা গৌতমী দেশপাণ্ডের বোন। 
মৃণ্ময়ী তাঁর অভিনয় জীবন শুরু করেছিলেন হিন্দি চলচ্চিত্র ""হামনে জিনা সিখ লিয়া"" (২০০৮) দিয়ে, কিন্তু তিনি সুপরিচিত হয়েছেন জি মারাঠি সিরিয়াল ""কুঙ্কু"" তে তাঁর ভূমিকার জন্য । তিনি "কমেডিচি বুলেট ট্রেনে" অ্যাঙ্কর (কালারস মারাঠি) হিসেবে কাজ করেছিলেন। এখন তিনি জি মারাঠির সা রে গা মা পা লিটল চ্যাম্পস ২০২১-এ উপস্থাপক হিসেবে কাজ করছেন। তিনি অ্যামাজন প্রাইমের মুম্বাই ডায়েরিজে সহ-অভিনেত্রী ছিলেন।
গৌতমী দেশপাণ্ডে

গৌতমী দেশপাণ্ডে একজন ভারতীয় টেলিভিশন অভিনেত্রী এবং গায়িকা। তিনি জি মারাঠিতে প্রচারিত "মাঝা হোশিল না" -তে সাই-এর চরিত্রে অভিনয়ের জন্য পরিচিত। তিনি মারাঠি অভিনেত্রী মৃণ্ময়ী দেশপাণ্ডের বোন। 
গৌতমী ১৯৯৩ সালের ৩১শে জানুয়ারি মহারাষ্ট্রের পুনেতে জন্মগ্রহণ করেন। তিনি ২০১৪ সালে পুনের ভিআইআইটি থেকে তাঁর মেকানিক্যাল ইঞ্জিনিয়ারিং ডিগ্রি সম্পন্ন করেন। স্নাতক শেষ করার পর, তিনি প্রথমে পুনের একটি সিমেন্স আইটি ফার্মে ৪ বছর কাজ করেন এবং তারপরে তিনি বাণিজ্যিকভাবে অভিনয় জগতে আসেন । তিনি থিয়েটারে কাজ করার মাধ্যমে একজন অভিনেত্রী হিসেবে তাঁর যাত্রা শুরু করেছিলেন, যদিও তিনি কলেজে পড়ার সময় থেকেই অভিনয় করা শুরু করেছিলেন। তিনি ২০১৮ সালে সনি মারাঠিতে প্রচারিত মারাঠি দৈনিক ধারাবাহিক " "সারে তুঝ্যচসাথী"" দিয়ে আত্মপ্রকাশ করেন। তিনি একজন ভালো গায়িকাও। তিনি ""মন ফকিরা"" চলচ্চিত্রের জন্যও গান গেয়েছেন। "মাঝা হোশিল না-" তে তিনি সাই চরিত্রে অভিনয় করেছেন।
অমৃতা দেশমুখ

অমৃতা দেশমুখ একজন ভারতীয় টেলিভিশন অভিনেত্রী। তিনি স্টার প্রবাহে "তুমচা আমচা একই আস্তা" ধারাবাহিক দিয়ে টেলিভিশনে আত্মপ্রকাশ করেন। তিনি "ফ্রেশারস-" এ পরী চরিত্রে অভিনয়ের জন্য পরিচিত। বর্তমানে, তিনি "বিগ বস মারাঠি ৪-" এ একজন প্রতিযোগী হিসেবে অংশগ্রহণ করেছেন। 
অমৃতা দেশমুখমহারাষ্ট্রের জলগাঁওয়ে জন্মগ্রহণ করেন। তিনি মারাঠি টেলিভিশন অভিনেতা অভিষেক দেশমুখের ছোট বোন, অভিষেক স্টার প্রবাহের ""আই কুঠে কে করত"" ধারাবাহিকে অভিনয় করেছিলেন। 
অমৃতা দেশমুখ "বিগ বস মারাঠির" সহ-প্রতিযোগী প্রসাদ জাওয়াদের সাথে সম্পর্কে ছিলেন। ২০২৩ সালের ১৮ নভেম্বর তাদের বিয়ে হয়। 
অমৃতা পুনের রানাডে ইনস্টিটিউট অফ মাস কমিউনিকেশন অ্যাণ্ড জার্নালিজম থেকে স্নাতক ডিগ্রি অর্জন করেন। সাংস্কৃতিক আগ্রহের কারণে, তিনি কয়েকটি থিয়েটার নাটকে অভিনয় করেছিলেন। তিনি "মিস পুনে ফেস্টিভ্যালেও" অংশগ্রহণ করেছিলেন। এরপর তিনি টেলিভিশন ধারাবাহিক এবং স্বল্পদৈর্ঘ্য চলচ্চিত্রে অভিনয় শুরু করেন। তিনি ৯৮.৩ মির্চি পুনের একজন রেডিও জকিও।
রেনু দেশাই

রেণু দেশাই হলেন একজন ভারতীয় অভিনেত্রী, স্টাইলিস্ট, পরিচালক, প্রযোজক এবং প্রাক্তন মডেল যিনি তেলুগু চলচ্চিত্রে তাঁর কাজের জন্য পরিচিত। 
রেনু দেশাই পুনেতে জন্মগ্রহণ করেন, তাঁর বাবা একজন গুজরাটি এবং মা একজন মারোয়ারি। তিনি বাড়িতে মারাঠি ভাষায় কথা বলেন। তাঁর একটি ছেলে আছে, যার জন্ম ২০০৪ সালে, তেলুগু অভিনেতা পবন কল্যাণের সাথে, পবনের সাথে তিনি ২০০৯ সালের ২৮শে জানুয়ারী বিবাহ বন্ধনে আবদ্ধ হন। ২০১০ সালে এই দম্পতির একটি কন্যা সন্তানও জন্মগ্রহণ করে। তাঁরা ২০১১ সালে বিবাহবিচ্ছেদের জন্য আবেদন করেন, যা ২০১২ সালে চূড়ান্ত হয়। ২০১৮ সালে, রেনু ঘোষণা করেছিলেন যে তিনি বাগদান সম্পন্ন করেছেন, কিন্তু তাঁর বাগদত্তার পরিচয় প্রকাশ করেননি। পরে, তিনি কাউকে বিয়ে না করার সিদ্ধান্ত নেন এবং বিয়ের পরিকল্পনা বাতিল করেন।
তেলুগু ছবিতে প্রবেশের আগে, রেনু দেশাই একজন মডেল ছিলেন এবং শঙ্কর মহাদেবনের "ব্রেথলেস" গানের মিউজিক ভিডিওতে উপস্থিত হয়েছিলেন।
তিনি তাঁর ভবিষ্যৎ স্বামীর সাথে ""বদ্রী" এবং "জনি"" ছবিতে অভিনয় করেছিলেন। রেনু তাঁর নিজের শহরে ফিরে এসেছেন এবং এখন মারাঠি ছবিতে সক্রিয়। ২০১৩ সালে, তিনি "মঙ্গলাষ্টক ওয়ানস মোর" চলচ্চিত্র দিয়ে প্রযোজনায় আসেন এবং ২০১৪ সালে "ইশক ওয়ালা লাভ" দিয়ে পরিচালক হন।
অর্ষা চাঁদিনী বৈজু

অর্ষা চাঁদিনী বৈজু (জন্ম: ৮ নভেম্বর ২০০০) একজন ভারতীয় অভিনেত্রী, যিনি মূলত মালায়ালাম চলচ্চিত্রে কাজ করছেন। "পাথিনেত্তম পাড়ি" (২০১৯) চলচ্চিত্রের মাধ্যমে তার অভিনয়ে আত্মপ্রকাশ ঘটে। পরবর্তীতে, তিনি "কারিক্কু ফ্লিক" প্রযোজিত স্বল্পদৈর্ঘ্যের প্রকল্প "এভারেজ আম্বিলি" (২০২১) এবং "মুকুন্দন উন্নি অ্যাসোসিয়েটস" (২০২২)-এ মহিলা প্রধান চরিত্রে অভিনয় করে জনপ্রিয়তা অর্জন করেন।
অর্ষার জন্ম ২০০০ সালের ৮ নভেম্বর , কেরালার আলাপ্পুঝার মান্নার অঞ্চলে, এক শিক্ষাবিদের পরিবারে। স্কুলজীবন শেষে, তিনি "কৃষ্টু জ্যোতি কলেজ অফ ম্যানেজমেন্ট অ্যান্ড টেকনোলজি" থেকে ইংরেজি সাহিত্যে স্নাতক সম্পন্ন করেন।বর্তমানে তিনি "এডাথুয়ার সেন্ট অ্যালোসিয়াস" কলেজে স্নাতকোত্তর ডিগ্রি অর্জনের জন্য পড়াশুনা করছেন। ২০১৮ সালে, তিনি মহাত্মা গান্ধী বিশ্ববিদ্যালয় যুব উৎসবে "এ" গ্রেড অর্জন করেন, যা তার প্রতিভার স্বীকৃতি হিসেবে বিবেচিত হয়।
২০১৯ সালে, "পাথিনেত্তম পাড়ি" চলচ্চিত্রে ছোট একটি চরিত্রে অভিনয়ের মাধ্যমে তার চলচ্চিত্র জগতে যাত্রা শুরু হয়। ছবিটি পরিচালক শঙ্কর রামকৃষ্ণনের প্রথম চলচ্চিত্র প্রকল্প ছিল। 
২০২১ সালে, তিনি "কারিক্কু ফ্লিক" প্রযোজিত স্বল্পদৈর্ঘ্যের চলচ্চিত্র প্রকল্প "এভারেজ আম্বিলি"-তে প্রধান চরিত্রে অভিনয় করেন। গল্পটি একজন সাধারণ ছাত্রীর সংগ্রামের উপর ভিত্তি করে তৈরি, যে সমাজের প্রচলিত পুরুষতান্ত্রিক ধ্যানধারণার বিরুদ্ধে লড়াই করে। "দ্য নিউ ইন্ডিয়ান এক্সপ্রেসের" চলচ্চিত্র সমালোচক আর্য ইউআর লিখেছিলেন, "অর্ষার অভিনয়, যেখানে তিনি এক নজরে বা হাসি দিয়েই অনেক কিছু বলতেন, এটি অ্যাভারেজ আম্বিলির সবচেয়ে আকর্ষণীয় উপাদানগুলির মধ্যে একটি।" স্বল্পদৈর্ঘ্যের চলচ্চিত্র প্রকল্পটি গনমাধ্যমে ব্যপক জনপ্রিয়তা অর্জন করে এবং দর্শকদের দারুণ সাড়া পায়। 
২০২২ সালে, তিনি "মুকুন্দন উন্নি অ্যাসোসিয়েটস" -এ ভিনীথ শ্রীনিবাসন, সুরজ ভেঞ্জারমুড, সুধি কোপ্পা এবং তানভি রাম -এর সঙ্গে অভিনয় করেন। ছবিটি বাণিজ্যিকভাবে সফল হয় এবং সমালোচকদের প্রশংসা পায়। "সিনেমা এক্সপ্রেসের সমালোচক ভিগনেশ মধু মন্তব্য করেছেন" "মূলধারার নারী অভিনেত্রীদের জন্য গতানুগতিকতা" ভাঙা "এমন চরিত্র পাওয়া বিরল, এবং অর্ষা এই সুযোগটি পুরোপুরি কাজে লাগিয়েছেন।" 
অর্ষা বর্তমানে স্টেফি জাভি’র পরিচালনায় তার প্রথম চলচ্চিত্র "মধুরা মনোহারা মোহম"-এ কাজ করছেন। এছাড়া, তিনি কুরবানি চলচ্চিত্রে শেন নিগমের বিপরীতে অভিনয় করেছেন।
মাই লাইফ (ক্লিনটনের আত্মজীবনী)

মাই লাইফ হল ২০০৪ সালে লেখা একটি আত্মজীবনী যা প্রাক্তন মার্কিন রাষ্ট্রপতি বিল ক্লিনটন লিখেছেন। ক্লিনটনের ক্ষমতা ছাড়ার প্রায় তিন বছর পর, ২০০৪ সালের ২২ জুন এটি প্রকাশিত হয়। বইটি নফ পাবলিশিং গ্রুপ দ্বারা প্রকাশিত হয়েছিল এবং এটি একটি সর্বাধিক বিক্রীত বই হয়ে ওঠেছিল; বইটি ২.৩ মিলিয়নেরও বেশি কপি বিক্রি হয়েছিল। বইটির জন্য ক্লিনটন ১৫ মিলিয়ন ডলার (২০২১ সালে মিলিয়ন মার্কিন ডলারের সমতুল্য) অগ্রিম পেয়েছিলেন, যা কোনও প্রকাশকের দ্বারা প্রদত্ত সর্বোচ্চ ফি।
পল্লবী গুঙ্গারাম

পল্লবী গুঙ্গারাম (জন্ম: ১৫ ডিসেম্বর ১৯৯৩), যিনি পল্লবী রাম নামেও পরিচিত, একজন মরিশীয় সৌন্দর্য প্রতিযোগিতার খেতাবজয়ী এবং উদীয়মান অভিনেত্রী। তিনি ২০১৩ সালে মরিশাসের অন্যতম মর্যাদাপূর্ণ সৌন্দর্য প্রতিযোগিতা মিস মরিশাস -এ বিজয়ী হন, যা তার কর্মজীবনের অন্যতম গুরুত্বপূর্ণ মাইলফলক। এই জয় তাকে আন্তর্জাতিক সৌন্দর্য প্রতিযোগিতার দরজায় নিয়ে যায় এবং ২০১৪ সালে তিনি মরিশাসের প্রতিনিধিত্ব করার সুযোগ পান বিশ্ববিখ্যাত মিস ইউনিভার্স প্রতিযোগিতায়। যদিও এই প্রতিযোগিতায় তিনি কোনো স্থান অর্জন করতে পারেননি, তবে তার সৌন্দর্য, আত্মবিশ্বাস এবং ব্যক্তিত্ব বেশ প্রশংসিত হয়েছিল।
তার অভিনয়জীবনের সূচনা হয় ২০২১ সালের গোড়ার দিকে, যখন তিনি স্বাধীন চলচ্চিত্র "ওক্রাকো" -তে অভিনয় করেন। এই চলচ্চিত্রটি তার জন্য বিশেষ তাৎপর্যপূর্ণ ছিল, কারণ এটি তার অভিনয়জীবনের প্রথম পদক্ষেপ। পল্লবী তার চরিত্রের মাধ্যমে দর্শকদের মনোযোগ আকর্ষণ করতে সক্ষম হন এবং অভিনয়শিল্পে তার সম্ভাবনার ঝলক দেখান।
পল্লবী গুঙ্গারাম মরিশাস বিশ্ববিদ্যালয়ে তার উচ্চশিক্ষা সম্পন্ন করেছেন। এই বিশ্ববিদ্যালয় থেকে তিনি মনোবিজ্ঞানে স্নাতক হয়ে তার শিক্ষা সম্পূর্ন করেছেন। প্রাতিষ্ঠানিক শিক্ষার পাশাপাশি তিনি আইজিসিআইসি থেকে যোগব্যায়ামে ডিপ্লোমা কোর্স সম্পূর্ন করছেন। 
২৯ জুন ২০১৩-এ, ভ্যাকোয়াস-ফিনিক্সের জনসন অ্যান্ড জনসন অডিটোরিয়ামে অনুষ্ঠিত মিস মরিশাস প্রতিযোগিতায় তিনি অংশ নেন এবং তার সৌন্দর্য, বুদ্ধিমত্তা ও আত্মবিশ্বাসের জন্য বিচারকদের মুগ্ধ করেন। এর ফলস্বরূপ, তিনি মিস মরিশাস ২০১৩ খেতাব অর্জন করেন, যা তার কর্মজীবনে একটি নতুন এবং উজ্জ্বল দিগন্তের সূচনা করে। এই প্রতিযোগিতা তাকে জাতীয় স্তরে পরিচিতি ও খ্যাতি দেয় যা তার পরবর্তী অভিনয় জীবনে সহায়ক হয়। 
মিস মরিশাসের খেতাব অর্জন করার পর চিরাচরিতভাবে পল্লবী আন্তর্জাতিক স্তরের সৌন্দর্য প্রতিযোগিতার অংশগ্রহনের জন্য প্রস্তুত হন। ২০১৪ সালে তিনি স্বদেশ মরিশাসের প্রতনিধিত্ব করে মিস ইউনিভার্স প্রতিযোগিতায় প্রতিযোগী হিসাবে অংশগ্রহন করেন। তবে দুর্ভাগ্যবশত, তিনি প্রতিযোগিতায় উল্লেখযোগ্য স্থান অর্জন করতে পারেননি। তবে এই প্রতিযোগীতায় অংশগ্রহন করার ফলে তিনি আন্তর্জাতিক ক্ষেত্রে পরিচিতি লাভ করেন যা তার ভবিষ্যতের জন্য সহায়ক হয়।
সৌন্দর্য প্রতিযোগিতায় অংশগ্রহন তাকে বিনোদন জগতে পরিচিতি দিতে সাহায্য করে। তবে প্রতিযোগিতার ঠিক পরেই তার অভিনয় জীবন শুরু হয়নি। তিনি অভিনেত্রী হিসাবে প্রথম তার প্রথম উল্লেখযোগ্য কাজ হল স্বাধীন চলচ্চিত্র ওক্রাকো, যেখানে তিনি একটি চরিত্রে অভিনয় করেন। পল্লবী মিস মরিশাস খেতাব পাওয়ার প্রায় ৭ বছর পর ২০২১ সালে এই ছবিতে অভিনয়ের মাধ্যমে তার অভিনয় জীবনের সূচনা করেন।
সোনিয়া দীপ্তি

সোনিয়া দীপ্তি (জন্ম: ২৯শে জুলাই ১৯৮৩) একজন ভারতীয় অভিনেত্রী যিনি মূলত তেলুগু ছবিতে অভিনয় করেছেন। ২০০৭ সালে শেখর কাম্মুলার "হ্যাপি ডেজ" ছবিতে "শ্রাবসের" চরিত্রে তাঁর অভিনয়ের অভিষেক অভিনয় হয়। এই ছবিটি তাঁকে সেরা পার্শ্ব অভিনেত্রী - তেলুগু বিভাগে ফিল্মফেয়ার পুরস্কার এনে দেয়।
সোনিয়া দীপ্তির জন্ম ও বড় হয়ে ওঠা তেলেঙ্গানার হায়দ্রাবাদে । কম্পিউটার অ্যাপ্লিকেশনে ডিগ্রি অর্জনের পর তিনি তিন বছর একটি আইটি কোম্পানিতে সফটওয়্যার ইঞ্জিনিয়ার হিসেবে কাজ করেছিলেন এরপর তিনি অভিনয় জগতে আসেন। একটি অনুষ্ঠানে, শেখর কাম্মুলা তাঁকে দেখতে পান এবং একটি অডিশনে তাঁর অভিনয় দেখার পর তাঁকে অভিনয়ের প্রস্তাব দেন। প্রস্তাবটি গ্রহণ করে, তিনি ২০০৭ সালের তেলুগু ছবি ""হ্যাপি ডেজ"" -এ শ্রাবসের ভূমিকায় অভিনয়ের মাধ্যমে তার অভিনয়ে আত্মপ্রকাশ করেন। মুক্তির পর ছবিটি অত্যন্ত জনপ্রিয় হয়ে ওঠে এবং ২০০৮ সালের ফিল্মফেয়ার অ্যাওয়ার্ডস সাউথ- এ ছয়টি পুরস্কার জিতে নেয়, যার মধ্যে একটি ছিল সোনিয়ার অভিনয়ের জন্য সেরা পার্শ্ব অভিনেত্রীর পুরস্কার যা তাঁর সমালোচকদের প্রশংসা অর্জন করে। 
২০০৮ সালের শেষের দিকে, ""হ্যাপি ডেজ"" ছবিতে তাঁর সহ-অভিনেতা কৃষ্ণুডুর বিপরীতে তাঁর দ্বিতীয় ছবি ""বিনায়াকুডু"" মুক্তি পায়, যা পরবর্তীতে একটি সফল উদ্যোগেও পরিণত হয়। এর পরেই তিনি তামিল চলচ্চিত্র শিল্প থেকেও ডাক পেতে শুরু করেন এবং ২০১০ সালে এন. লিঙ্গুসামি পরিচালিত রোমান্টিক-অ্যাকশন চলচ্চিত্র ""পাইয়া"" দিয়ে তামিল ভাষার চলচ্চিত্রে আত্মপ্রকাশ করেন। সেই বছর তাঁর আরেকটি তামিল ছবি মুক্তি পায়, ""ইনিধু ইনিধু"", যা ""হ্যাপি ডেজ"" এর পুনর্নির্মাণ, এখানে তিনি মূল ছবির চরিত্র থেকে নিজের ভূমিকার পুনঃপ্রতিষ্ঠা করেন। ২০১১ সালের তেলুগু ছবি "ডুকুডুতে" সামান্থার চরিত্রের বন্ধুর ভূমিকায় অভিনয় করেছিলেন সোনিয়া। 
তিনি পুনীত রাজকুমার এবং এরিকা ফার্নান্দেজ অভিনীত ""নিন্নিন্দেল"" চলচ্চিত্রে অভিনয়ের মাধ্যমে কন্নড় ভাষার চলচ্চিত্রে আত্মপ্রকাশ করেন, সেটি ২০১৪ সালের জানুয়ারিতে মুক্তি পায় 
২০১৫ সালে আন্তর্জাতিক নারী দিবসের প্রাক্কালে, তিনি তাঁর ইউটিউব চ্যানেলে একটি স্বল্পদৈর্ঘ্য চলচ্চিত্র প্রকাশ করেন। মেঘা ওয়ালী এই ছবিটির চিত্রনাট্য লিখেছেন, ছবিটি নৈতিক পুলিশিংয়ের আইনী বৈধতা নিয়ে প্রশ্ন তোলে। এটি সামাজিক মাধ্যমে বেশ প্রশংসিত হয়েছিল এবং রাম গোপাল ভার্মা ও অমিতাভ বচ্চন সহ অনেক তারকা এই ছবির প্রশংসা করেছিলেন। এটির শুটিং হয়েছিল হায়দ্রাবাদের কান্ট্রি ক্লাবে।
আরতি গণেশকর

আরতি গণেশকর, যিনি হারাথি নামেও পরিচিত, একজন ভারতীয় অভিনেত্রী, কৌতুকাভিনেত্রী এবং টেলিভিশন উপস্থাপিকা, যিনি মূলত তামিল চলচ্চিত্র ও টেলিভিশনে কাজ করেন। তিনি ১৯৯০-এর দশকের শেষের দিকে শিশুশিল্পী হিসেবে অভিনয় জীবন শুরু করেন এবং পরে "সুপার টেন" ও "লোল্লু সভা" নামক ব্যাঙ্গাত্মক কৌতুক অনুষ্ঠানে অংশ নেন। তামিল চলচ্চিত্র জগতে প্রবেশের আগে তিনি "গিরি" (২০০৪), "পদিকদাবন" (২০০৯) এবং "কুট্টি" (২০১০) ছবিতে অভিনয় করেন। 
মাত্র ছয় মাস বয়সে আরতি "ভান্না কানাভুগাল" ছবিতে অভিনয়ের মাধ্যমে তার কর্মজীবন শুরু করেন। পরবর্তী সময়ে তামিলনাড়ুর প্রাক্তন মুখ্যমন্ত্রী মু. করুণানিধির নেতৃত্বে পরিচালিত প্রকল্প "ইয়াল ইসাই নাটক মন্ড্রাম" -এর অংশ ছিলেন। চলচ্চিত্রে তার স্বতন্ত্র কৌতুক অভিনয়ের জন্য তিনি "কালাইমামণি" পুরস্কার অর্জন করেন। তার প্রথম দিকের কিছু উল্লেখযোগ্য কাজের মধ্যে অরুল (২০০৪), গিরি (২০০৪) এবং কুন্দাক্কা মান্দাক্কা (২০০৫) অন্যতম, যেখানে তিনি অভিনেতা ভাদিভেলুর সঙ্গে অভিনয় করেছিলেন। পদিকদাবন (২০০৯) এবং কুট্টি (২০১০) ছবিতে তার হাস্যরসাত্মক চরিত্র দর্শকদের মন কাড়ে, যা তাকে আনন্দ ভিকাটন পুরস্কারে টানা দুই বছর সেরা নারী কৌতুকাভিনেত্রীর সম্মান এনে দেয়। ২০১২ সালে, তিনি "কলিউডের সবচেয়ে চাহিদাসম্পন্ন কৌতুক অভিনেত্রী" হিসেবে স্বীকৃতি পান। একই বছর, "পরসীগা মান্নান" (২০১২) ছবিতে তার অভিনয়ের জন্য তিনি তামিলনাড়ু রাজ্য চলচ্চিত্র পুরস্কারে সেরা কৌতুকাভিনেত্রী হিসেবে সম্মানিত হন। পরে তিনি বিষ্ণুবর্ধনের "যতচান" (২০১৫) ছবিতে একটি আইটেম নম্বরে অভিনয়ের জন্য দ্য হিন্দুর সমালোচকদের কাছ থেকে প্রশংসিত হন। 
২০১৭ সালে, আরতি কমল হাসান দ্বারা সঞ্চালিত তামিল প্রতিযোগীতামূলক টিভি অনুষ্ঠান, "বিগ বস-" এ অংশ নিয়েছিলেন। অনুষ্ঠানের ২১ তম দিনে তিনি প্রতিযোগীতা থেকে বাদ পড়লেও, পরে অতিথি প্রতিযোগী হিসেবে পুনরায় যোগ দেন এবং দুই সপ্তাহ ধরে প্রতিযোগীতায় টিকে ছিলেন। 
২০০৯ সালের অক্টোবর মাসে, গুরুভায়ুরে একটি অনুষ্ঠানে আরতি সহ-কৌতুকাভিনেতা গণেশকরকে বিয়ে করেন। পরবর্তীতে, তারা চেন্নাইয়ে বিবাহোত্তর সংবর্ধনা অনুষ্ঠানের আয়োজন করেন। এই দম্পতি এর আগে টিভির জনপ্রিয় নৃত্য প্রতিযোগীতামূলক অনুষ্ঠান মানদা মায়িলাদা-তে নৃত্যশিল্পী হিসেবে একসঙ্গে কাজ করেছিলেন।
মিনেসোটার লোককাহিনী

মিনেসোটার লোককথা অত্যন্ত সমৃদ্ধ লোককথা, যদিও একাডেমিকদের জন্য এর গবেষণা ও নথিভুক্তকরণ কখনোই অগ্রাধিকার ছিল না। বিভিন্ন জাতিগোষ্ঠীর বসবাসের কারণে মিনেসোটার লোককাহিনী ও লোকগীতি রাজ্যের ইতিহাসের প্রতিফলন।
মহামন্দার সময়ে মিনেসোটার লোকগীতি সংগ্রহের বেশিরভাগ কাজ করেছিলেন বেসি এম. স্ট্যানচফিল্ড। তার নথি ও গবেষণা বর্তমানে মিনেসোটা ঐতিহাসিক সংস্থার সংগ্রহে সংরক্ষিত রয়েছে।
সিটিজেন (বিল ক্লিনটনের বই)

সিটিজেন: মাই লাইফ আফটার দ্য হোয়াইট হাউস হল মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটনের স্মৃতিকথার দ্বিতীয় খণ্ড। এটি ১৯ নভেম্বর ২০২৪ তারিখে প্রকাশিত হয়েছিল। এটি ক্লিনটনের রাষ্ট্রপতি-পরবর্তী বছরগুলি প্রতিফলিত হয়েছে, ক্লিনটনের ২০০৪ সালের "মাই লাইফ" অনুসরণ করে।
অ্যানি এলিয়ট ট্রাম্বুল

অ্যানি এলিয়ট ট্রাম্বুল (১৮৫৭-১৯৪৯) ছিলেন একজন আমেরিকান লেখক, যিনি উপন্যাস, ছোটগল্প এবং নাটক রচনা করেছিলেন, যা হার্টফোর্ড, কানেকটিকাটের স্বর্ণযুগ বা সাহিত্যিক জাগরণের সঙ্গে সম্পর্কিত।
অ্যানি এলিয়ট ট্রাম্বুল ১৮৫৭ সালের ২ রা মার্চ হার্টফোর্ড, কানেকটিকাটে জন্মগ্রহণ করেন। তাঁর পিতা ছিলেন জেমস হ্যামন্ড ট্রাম্বুল, ইতিহাসবিদ, রাজ্য গ্রন্থাগারিক এবং কানেকটিকাটের সাবেক সচিব। তার মায়ের নাম ছিল সারা এ. (রবিনসন) ট্রাম্বুল। তিনি ১৮৭৬ সালে হার্টফোর্ড পাবলিক হাই স্কুল থেকে স্নাতক ডিগ্রি অর্জন করেন 
ট্রাম্বুলের রচনার মধ্যে রয়েছে সাতটি উপন্যাস, দুটি নাটক এবং "দ্য আটলান্টিক", "লিপিনকটস", "নিউ ইংল্যান্ড ম্যাগাজিন", "দ্য আউটলুক" এবং "স্ক্রিবনারের" ছোটগল্প। তাঁর প্রথম গল্প ১৮৮১ সালে এবং প্রথম উপন্যাস ১৮৮৯ সালে প্রকাশিত হয়। তাঁর নাটকগুলি মূলত "স্যাটারডে মর্নিং ক্লাব" নামক প্রতিষ্ঠানের জন্য লেখা হলেও পরে বিস্তৃত ক্ষেত্রে ব্যাপক জনপ্রিয়তা অর্জন করে। "এ এস বার্নস অ্যান্ড কোম্পানি" কর্তৃক প্রকাশিত প্রথম উপন্যাসগুলির মধ্যে একটি ছিল ট্রাম্বুলের কল্পকাহিনী। তিনি হার্টফোর্ড কুরান্টের সহযোগী সম্পাদক এবং পত্রিকার সম্পাদকের ঘনিষ্ঠ বন্ধু ছিলেন। এছাড়াও, তিনি নিউ ইংল্যান্ডে জাদুবিদ্যা-সম্পর্কিত প্রথম মৃত্যুদণ্ডের ঐতিহাসিক তথ্য সংকলন করেন, (আলসে ইয়ং-এর মৃত্যুদণ্ডের প্রসঙ্গ টেনে লেখা হয়েছিল)। ট্রাম্বুল হার্টফোর্ডের সাহিত্য স্বর্ণযুগের অন্যতম ব্যক্তিত্ব ছিলেন এবং তিনি মার্ক টোয়েন এবং চার্লস ডাডলি ওয়ার্নারও মতো খ্যাতনামা লেখকদের সঙ্গে সম্পর্কিত ছিলেন। তার সুহৃদরা পরে তার বসতবাড়ি সংরক্ষণে সাহায্য করেছিলেন। ১৯১২ সালে, এডিসন ফিল্ম সংস্থা তাঁর গল্প অবলম্বনে "আ ক্রিসমাস অ্যাক্সিডেন্ট" নামের একটি নীরব স্বল্পদৈর্ঘ্য চলচ্চিত্র নির্মাণ করে।
তাঁর কর্মজীবন শুধু সাহিত্য জগতে সীমাবদ্ধ ছিল না; তিনি আন্তর্জাতিক স্থানে ভ্রমণ করতেন এবং কানেকটিকাটের বিভিন্ন নাগরিক সংগঠনে গুরুত্বপূর্ণ ভূমিকা পালন করতেন। তিনি টাউন অ্যান্ড কান্ট্রি ক্লাব, মার্ক টোয়েন গ্রন্থাগার ও স্মৃতিসঙ্ঘ এবং হার্টফোর্ড গন গ্রন্থাগারের সঙ্গে যুক্ত ছিলেন। পাশাপাশি, তিনি নারীদের ভোটাধিকারের জন্যও প্রচারণা চালিয়েছিলেন।
হার্টফোর্ডের সুপরিচিত ব্যক্তিত্ব ছিলেন ট্রাম্বুল। তিনি তাঁর সামনের উঠোনে টেনিস খেলতেন। তিনি তীরন্দাজিকে জনপ্রিয় করে তুলেছিলেন। তিনি গ্রীষ্মকাল কাটাতেন কাস্টিন, মেইনের নিজ বাড়িতে আর শীতকালে বেরিয়ে পড়তেন বিভিন্ন ভ্রমণস্থানে। ট্রাম্বুল ১৯৪৯ সালের ২২ ডিসেম্বর তার পারিবারিক বাড়িতে মারা যান।
রাশিদা স্ট্রোবার

রাশিদা স্ট্রোবার একজন মার্কিন নাট্যকার এবং কালো চামড়ার সক্রিয়কর্মী। 
স্ট্রোবার একজন কালো চামড়ার ক্যারিবীয়-মার্কিন নারী হিসেবে তার অভিজ্ঞতা নিয়ে ""আ ডার্ক স্কিনড ওম্যান'স রিভেঞ্জ"" চরিত্রে অভিনয় করার জন্য পরিচিত। নাটকটি ২০১১ সালে ফ্লোরিডার সেন্ট পিটার্সবার্গে আত্মপ্রকাশ করে নাটকটি পরে একটি বইয়ে রূপান্তরিত হয়।
স্ট্রোবার একজন "কালো চামড়ার কর্মী" যিনি কালো চামড়ার মানুষের গ্রহণযোগ্যতার জন্য কাজ করেন।
মিজ্জি

মিজ্জি একটি মাল্টিজ বংশোদ্ভূত পদবি। এটি জার্মান ভাষায় মারিয়া নামের একটি সংক্ষিপ্ত রূপও হতে পারে। মিজ্জি উল্লেখ করতে পারে:
মাসক্যাট (উপাধি)

মাসক্যাট হল একটি সাধারণ পদবি মাল্টিজ বংশোদ্ভূত লোকদের মধ্যে। নিচে মাসক্যাট পদবির অধিকারী কিছু ব্যক্তির নাম উল্লেখ করা হল:
শাবাব মুস্তাফা

শাবাব মুস্তাফা (জন্ম: ২১ জুলাই ১৯৮৬) একজন বাংলাদেশি ওয়েব ডেভেলপার এবং উইকিমিডিয়া বাংলাদেশের সভাপতি। তিনি ২০২৫ সালে মেহদী হাসান খানের অভ্র টিমের অন্যতম সদস্য হিসেবে বিজ্ঞান ও প্রযুক্তি ক্ষেত্রে দলগতভাবে একুশে পদক লাভ করেন।
শাবাব মুস্তাফা ১৯৮৬ সালের ২১ জুলাই জন্মগ্রহণ করেন। তিনি ধানমন্ডি গভ. বয়েজ হাই স্কুল ও ঢাকা সিটি কলেজে পড়াশোনা করেছেন। পরবর্তী সময়ে তিনি ব্যবসায় শিক্ষায় স্নাতক সম্পন্ন করেন।
শাবাব মুস্তাফা তার কর্মজীবনের শুরুতে একজন হিসাববিজ্ঞানের শিক্ষক ছিলেন। পরবর্তীতে তিনি প্রযুক্তি খাতে আসেন এবং বর্তমানে পেশাগতভাবে একজন ওয়েব ডেভেলপার হিসেবে কাজ করছেন।
শাবাব মুস্তাফা অভ্র কিবোর্ডের সাপোর্ট ফোরামের মডারেটর হিসেবে দায়িত্ব পালন করেছেন, যেখানে তিনি ব্যবহারকারীদের সমস্যাগুলি শুনে সমাধান করার চেষ্টা করতেন। পাশাপাশি, তিনি প্রভাত ও মুনির অপটিমা কিবোর্ডের সংযোজনে গুরুত্বপূর্ণ ভূমিকা রাখেন।
তিনি উইকিমিডিয়া বাংলাদেশের প্রতিষ্ঠাতা সদস্য এবং আন্তর্জাতিক উইকি আন্দোলনের একাধিক কমিটি ও উপ-কমিটিতে দায়িত্ব পালন করেছেন। বাংলা কম্পিউটিং জনপ্রিয়করণ আন্দোলনের কর্মী হিসেবে কাজ করার পাশাপাশি তিনি বাংলাদেশে লিনাক্স সম্প্রদায়ের নেতৃস্থানে কাজ করেছেন। এছাড়া, তিনি ২০১২ থেকে ২০২৩ পর্যন্ত ছয় মেয়াদে উইকিমিডিয়া বাংলাদেশের নির্বাহী পরিষদ সদস্য এবং ২০১৮–১৯, ২০২২–২৩ ও ২০২৪–২৫ সালে তিন মেয়াদে সভাপতি হিসেবে দায়িত্ব পালন করেছেন।
শাবাব মুস্তাফা বাংলা ভাষায় প্রযুক্তি বিষয়ক অনলাইন ফোরাম "আমাদের প্রযুক্তি ফোরাম"-এর প্রতিষ্ঠাতা মডারেটর। তিনি উবুন্টু বাংলাদেশের সাবেক কান্ট্রি কন্টাক্ট হিসেবে দায়িত্ব পালন করেছেন। পাশাপাশি, তিনি বাংলাদেশ লিনাক্স ইউজার্স অ্যালায়েন্সের সদস্য এবং কোয়ান্টাম ফাউন্ডেশনের সাবেক আর্ডেন্টিয়ার হিসেবেও দায়িত্ব পালন করেছেন।
শাবাব মুস্তাফা ২০২৫ সালে অভ্র কিবোর্ডের জন্য মেহদী হাসান খান, রিফাত নবী ও তানবিন ইসলাম সিয়ামের সাথে বিজ্ঞান ও প্রযুক্তি ক্ষেত্রে দলগতভাবে একুশে পদক পান।
তানবিন ইসলাম সিয়াম

তানবিন ইসলাম সিয়াম একজন বাংলাদেশী কম্পিউটার প্রোগ্রামার ও উইকিমিডিয়ান। তিনি ২০২৪ সাল থেকে উইকিমিডিয়া বাংলাদেশের নির্বাহী পরিষদ সদস্য হিসেবে কাজ করছেন। তিনি ২০২৫ সালে অভ্র কিবোর্ডের জন্য মেহদী হাসান খান, রিফাত নবী ও শাবাব মুস্তাফার সাথে যৌথভাবে একুশে পদক পান।
সিয়াম খুলনা প্রকৌশল ও প্রযুক্তি বিশ্ববিদ্যালয়ে লেখাপড়া করেছেন।
সিয়াম একজন ব্যাক-এন্ড প্রকৌশলী হিসেবে প্রধানত সিম্ফোনি প্লাটফর্মে কাজ করে থাকেন। ২০১৮ সালে প্রকাশিত বাংলাদেশ সরকারের প্রাথমিক ও মাধ্যমিকের পর্যায়ের প্রকাশিত পাঠ্যবইয়ের নতুন ফন্টগুলো তিনি তৈরি করেছিলেন।
২০০৩ সালে অভ্র কিবোর্ডের প্রথম সংস্করণ উন্মুক্ত হওয়ার পর তিনি এর ডেভেলপার প্রতিষ্ঠান ওমিক্রনল্যাবে অভ্র কিবোর্ড ডেভেলপ করার উদ্দেশ্যে স্বেচ্ছাসেবক হিসেবে যোগ দেন। ২০০৭ সালে সোলায়মান করিমের ডেভেলপ করা রূপালি ফন্টের ইউনিকোড সংস্করণ তৈরি করে উন্মুক্ত করেন, যার নাম দেওয়া হয়েছিল সিয়াম রুপালি। এরপর তিনি ২০১০ সালে কালপুরুষ ফন্ট তৈরি করে উন্মুক্ত করেন।
২০২৪ সালে তিনি উইকিমিডিয়া বাংলাদেশের নির্বাহী পরিষদ সদস্য নির্বাচিত হন।
২০২৫ সালে অভ্র কিবোর্ডের জন্য মেহদী হাসান খান, রিফাত নবী ও শাবাব মুস্তাফার সাথে যৌথভাবে তিনি একুশে পদক পেয়েছেন।
মাল্টিজ ভাষার জন্য জাতীয় কাউন্সিল

মাল্টিজ ভাষার জাতীয় কাউন্সিল () এপ্রিল ২০০৫ সালে মাল্টিজ ভাষা আইন ("Att dwar l-Ilsien Malti") (চ্যাপ. ৪৭০) মাল্টিজ পার্লামেন্টে প্রবর্তনের মাধ্যমে প্রতিষ্ঠিত হয়। এর কাজ হল নতুন শব্দগুলিকে মাল্টিজে অন্তর্ভুক্ত করা এবং শিক্ষায় ও অন্যান্য নতুন খাতে মানসম্পন্ন মাল্টিজ ভাষার প্রচার করা। কাউন্সিলটি পাঁচটি কমিটির সমন্বয়ে গঠিত, যা হল: মিডিয়া, শিক্ষা, ভাষা গবেষণা, অনুবাদ এবং শব্দতত্ত্ব, এবং তথ্য ও প্রযুক্তি খাতে মাল্টিজ ভাষার উন্নয়ন। কাউন্সিলের লক্ষ্য হল ভাষা পরিকল্পনা এবং মাল্টিজ ভাষার প্রচার, এবং সুতরাং এর কাঠামো আধুনিক করে তা উন্নত করা।
মাল্টিজ ভাষার জাতীয় কাউন্সিল ইউরোপীয় ইউনিয়নের ইএফএনআইএল (ইউরোপীয় ভাষার জাতীয় প্রতিষ্ঠানগুলির ফেডারেশন) এর সদস্য।
অফিসিনাল

অফিসিনাল ড্রাগস, গাছপালা এবং হার্বস সেইগুলি যা ফার্মেসি বা ড্রাগিস্টের দোকানে বিক্রি হয়। এই ধরনের ড্রাগসের অফিসিনাল চিকিৎসা প্রস্তুতি ফার্মাকোপিয়া দ্বারা অনুমোদিত প্রেসক্রিপশনের অনুযায়ী তৈরি হয়। অফিসিনাল শব্দটি অফিসিয়াল শব্দের সাথে সম্পর্কিত নয়। ক্লাসিকাল ল্যাটিনে "অফিসিনা" মানে ছিল একটি কর্মশালা, কারখানা, ল্যাবরেটরি, এবং মধ্যযুগীয় ল্যাটিনে এটি সাধারণ স্টোররুমকে বোঝানো হত। এটি পরে সেই দোকানে প্রয়োগ করা হয়েছিল যেখানে পণ্য বিক্রি হয়, না যে স্থানে জিনিস তৈরি করা হয়। অন্যদিকে, অফিসিয়াল শব্দটি "অফিসিয়াম" থেকে উদ্ভূত, যার অর্থ কাজ বা অবস্থান।
বোটানিক্যাল নেমেনকেচারে, "অফিসিনালিস" বিশেষ নামটি একটি গাছের ঐতিহাসিক ঔষধি ব্যবহারের থেকে উদ্ভূত।
ওহলোনের ঐতিহ্যবাহী আখ্যান

ওহলোনে (কস্টানোয়ান) জনগণের ঐতিহ্যবাহী কাহিনীগুলির মধ্যে মিথ, কাহিনী, গল্প এবং মৌখিক ইতিহাস অন্তর্ভুক্ত রয়েছে এবং কেন্দ্রীয় ক্যালিফোর্নিয়া উপকূলের ওলোনে জনগণের দ্বারা সংরক্ষিত।
ওহলোন মৌখিক সাহিত্য মধ্য ক্যালিফোর্নিয়ার সাধারণ সাংস্কৃতিক প্যাটার্নের অংশ গঠন করে।
অনোমাস্টিক্স

অনোমাস্টিক্স (বা পুরানো গ্রন্থে অনোমাটোলজি) হলো সঠিক নামগুলির অধ্যয়ন, যার মধ্যে তাদের উৎপত্তি, ইতিহাস এবং ব্যবহার অন্তর্ভুক্ত রয়েছে।
এলেথোনিম (বা 'সত্য নাম') বা অর্থোনিম (বা 'বাস্তব নাম') হলো সংশ্লিষ্ট বস্তুর সঠিক নাম এবং এটি অনোমাস্টিক অধ্যয়নের বস্তু। অনোমাস্টিক্স অধ্যয়নরত পণ্ডিতদের অনোমাস্টিশিয়ান বলা হয়।
অনোমাস্টিক্সের ডেটা মাইনিংয়ে প্রয়োগ রয়েছে, যেমন নামিত সত্ত্বা চিনহিতকরণ, বা নামগুলির উৎপত্তি চিহ্নিতকরণ। এটি ঐতিহাসিক গবেষণায় একটি জনপ্রিয় পন্থা, যেখানে এটি জনসংখ্যার মধ্যে জাতিগত সংখ্যালঘুদের চিহ্নিত করতে ব্যবহৃত হতে পারে এবং প্রসোপোগ্রাফির উদ্দেশ্যে ব্যবহৃত হয়।
অনোমাস্টিক্স শব্দটি গ্রীক শব্দ "অনোমাস্তিকোস" (ὀνομαστικός, 'নামকরণের সাথে সম্পর্কিত') থেকে উদ্ভূত, যা "ὄνομα" (ὄνομα, 'নাম') থেকে আগত।
আমর বিন মাদি ইয়াকরিব

আমর বিন মাদি ইয়াকরিব (রাঃ) ছিলেন আরবের এক কিংবদন্তি যোদ্ধা এবং বিখ্যাত কবি। তিনি পূর্ব-ইসলামি যুগের একজন সম্মানিত নেতা ছিলেন এবং পরবর্তীতে ইসলাম গ্রহণ করেন। তার অসাধারণ যুদ্ধবিদ্যা এবং কাব্য প্রতিভা তাকে আরব ইতিহাসের অন্যতম গুরুত্বপূর্ণ ব্যক্তিত্বে পরিণত করেছে।
আমর বিন মাদি ইয়াকরিব ইয়েমেনের প্রসিদ্ধ যোদ্ধা ও নেতা ছিলেন। তিনি জাহিলিয়া যুগে আরবের অন্যতম প্রধান বীর হিসেবে খ্যাতি অর্জন করেন। তার গোত্র, যুহরান, তাকে অত্যন্ত সম্মান করত। তিনি ছিলেন একজন শক্তিশালী যোদ্ধা, যিনি বহু যুদ্ধে অংশগ্রহণ করেন এবং তার তলোয়ার চালনায় অপ্রতিদ্বন্দ্বী ছিলেন।
আমর বিন মাদি ইয়াকরিবের জীবন যুদ্ধের সঙ্গে ওতপ্রোতভাবে জড়িত। তিনি আরবের অনেক যুদ্ধের কেন্দ্রবিন্দুতে ছিলেন। ইসলামের আগমনের পর, তিনি খিলাফতে রাশিদুন বাহিনীতে যোগ দেন এবং ইসলামের পক্ষে বিভিন্ন যুদ্ধে অংশ নেন।
তিনি খালিদ ইবনে ওয়ালিদের নেতৃত্বে পারস্যের বিরুদ্ধে যুদ্ধ করেন এবং মুসলিম বাহিনীর এক শক্তিশালী সদস্য হয়ে ওঠেন। তার কৌশল এবং সাহসিকতার কারণে তিনি বহুবার বিজয় লাভ করেন।
আমর বিন মাদি ইয়াকরিব শুধু একজন যোদ্ধা ছিলেন না, বরং তিনি একজন অসাধারণ কবিও ছিলেন। তার কবিতা আরবদের মাঝে ব্যাপক জনপ্রিয় ছিল। তার রচনাগুলোর মধ্যে যোদ্ধার সাহস, মর্যাদা, এবং মরুভূমির কঠিন জীবনযাত্রার চিত্র ফুটে ওঠে। তার কবিতাগুলো পরবর্তীকালে ইসলামী সাহিত্যের অংশ হয়ে ওঠে।
যদিও তিনি প্রথমদিকে ইসলামের বিরোধিতা করেছিলেন, পরবর্তীতে তিনি ইসলাম গ্রহণ করেন এবং ইসলামের প্রচারে গুরুত্বপূর্ণ ভূমিকা পালন করেন। তিনি নবী মুহাম্মাদ (সা.)-এর সাহচর্য লাভ করেন এবং ইসলামের জন্য কাজ করেন।
তার জীবনযাত্রা ও যুদ্ধের কারণে তিনি দীর্ঘদিন বেঁচে ছিলেন এবং আনুমানিক ৬৪০ খ্রিস্টাব্দে তিনি ইন্তেকাল করেন। তিনি তার সাহসিকতা এবং কাব্য প্রতিভার জন্য চিরস্মরণীয় হয়ে থাকবেন।
ওজার্ক হাওলার

আর্কানসাসের লোককথায়, হাওলার হলো একটি কিংবদন্তি প্রাণী, যা ওজার্কে বসবাস করে বলে বিশ্বাস করা হয়। লোককথা অনুসারে, এটি দেখতে ভাল্লুকের মতো এবং এর গাঢ় রঙের, লোমশ শরীর রয়েছে। ২০১৫ সালের ডিসেম্বরে, আর্কানসাসের টেলিভিশন স্টেশন ৪০/২৯ নিউজ জানায় যে তারা এক দর্শকের কাছ থেকে এই প্রাণীর একটি ছবি পেয়েছে। পরে স্টেশনটি আর্কানসাস গেম এবং ফিশ কমিশনের সঙ্গে যোগাযোগ করলে, তারা জানায় যে এ ধরনের কোনো প্রাণী দেখার দাবি তারা শোনেনি। এছাড়া, তারা ছবিগুলিকে প্রতারণা বলে মনে করে।
২০১৪ সালের শরতে আর্কানসাস গেম ও ফিশ কমিশনে কিছু ফোন কল রেকর্ড করা হয়। এর মধ্যে একটিতে আর্কানসাসের বেনটন কাউন্টিতে একটি অজ্ঞাত প্রাণী দেখার তথ্য ছিল। ২০১৪ সালের অক্টোবর মাসে এজিএফসি এর রেকর্ড করা এক জরুরি কলে জানা যায়, রাত ৯:৪৫ মিনিটে এক চালক একটি অজানা স্তন্যপায়ী প্রাণীর সঙ্গে ধাক্কা খাওয়ার আশঙ্কা করেছিলেন। ফোন আলাপ অনুযায়ী, ঘটনাটি তদন্তের জন্য একজন সশস্ত্র রাজ্য বন্যপ্রাণী কর্মকর্তাকে পাঠানো হতে পারে। স্থানীয় প্রতিবেদনে প্রাণীটিকে পাম্প স্টেশন রোড, স্প্রিংডেলে একটি ভাল্লুক-আকৃতির, ধূসর রঙের ও দ্রুতগতির প্রাণী হিসেবে বর্ণনা করা হয়।
পিকং

পিকং (বা পিকুয়ান্ট) হল একধরনের হালকা হাস্যরসাত্মক মন্তব্য, যা সাধারণত অন্যের খরচে করা হয়। এটি পশ্চিম ভারতীয়দের (বিশেষ করে পূর্ব ক্যারিবীয় অঞ্চলের) মধ্যে একে অপরকে মজা করা, উপহাস করা এবং হাস্যকরভাবে তামাশা করার একটি প্রচলিত উপায়। তবে, হাস্যরস এবং অপমানের মধ্যে সীমানা খুব সূক্ষ্ম এবং ক্রমাগত পরিবর্তনশীল, এবং কখনও কখনও এই বন্ধুপ্রতিম মেজাজ উত্তপ্ত বিতর্ক বা শারীরিক সংঘর্ষে রূপ নিতে পারে। পিকং-এর মধ্যে অপমানে পৌঁছানো না যাওয়ার সক্ষমতা ক্যলিপসো সঙ্গীত সংস্কৃতিতে খুব মূল্যবান।
প্লে-রাইট স্টিভ কার্টার, যিনি একই নামের একটি পুরস্কার বিজয়ী নাটক লিখেছেন, পিকং-এর বর্ণনা করেছেন "একটি মৌখিক লড়াই যেখানে কাব্যিক ছন্দে অপমানের বাণ হানা হয়।"
পোজো দে জাসিন্তো

পোজো দে জাসিন্তো (জাসিন্তোর পিট গুহা) একটি ব্লোহোল। এটি পুয়ের্তো রিকোর ইসাবেলা পৌরসভার উত্তরপশ্চিমে, ব্যারিও বাজুরাসে পুয়ের্তো রিকো হাইওয়ে ৪৬৬ এ অবস্থিত।
পোসো দে হাসিন্তো বাজুরায় অবস্থিত। এটি আগুয়াদিলার ক্র্যাশ বোট সমুদ্রসৈকতের কাছে এবং ইসাবেলার সীমানায় অবস্থিত। এটি একটি ব্লোহোল, যা চুনাপাথরের গঠনে তৈরি একটি ছিদ্র। এর মাধ্যমে সাগরের ঢেউ জোরে উপরে উঠে আসে।
একজন জিবারো প্রায়ই গুহার কাছে তার লাঞ্চ খেতে যেতেন, গরুর লীশটি তার কোমরের চারপাশে বাঁধা থাকত। তার নাম ছিল জাসিন্তো। একদিন বজ্রধ্বনি শোনা যায়। ফলে গরু ভয় পেয়ে যায় এবং সে দৌড়ে গিয়ে গর্তে পড়ে যায়, তার সঙ্গে জাসিন্তোকেও টেনে নিয়ে যায় এবং দুজনেই ডুবে যায়। যদি কখনো জাসিন্তোর নাম ডাকা হয় এবং গরুর উল্লেখ করা হয়, তবে সাগর রেগে ওঠে এবং উত্তাল হয়ে ওঠে প্রতিক্রিয়া হিসেবে।
<templatestyles src="Module:Coordinates/styles.css"></templatestyles>
প্রিনজোলাটা

প্রিনজোলাটা একটি ঐতিহ্যবাহী মিষ্টান্ন যা মালটা থেকে এসেছে। মিষ্টান্নটির নাম মালটীয় শব্দ "প্রিনজোল" থেকে এসেছে, যার মানে পাইন নাট। এটি পুর এবং টপিং উভয়েই ব্যবহৃত হয়।
প্রিনজোলাটা সাধারণত মালটীয় কার্নিভাল উপলক্ষে প্রস্তুত করা হয়; এই উৎসবটি ১৪০০ সাল থেকে মালটায় চলে আসছে এবং এক শতাব্দী পরে সেন্ট জনের নাইটরা একে জনপ্রিয় করে তোলে। মালটায়, অ্যাশ বুধবারের পাঁচ দিন আগে কার্নিভাল অনুষ্ঠিত হয়।
আরএমএন নিউজলেটার

আরএমএন নিউজলেটার একটি পিয়ার-রিভিউড এবং ওপেন অ্যাক্সেস একাডেমিক জার্নাল যা হেলসিঙ্কি বিশ্ববিদ্যালয়ের ফোকলোর স্টাডিজ বিভাগের দ্বারা অর্ধবার্ষিক ভিত্তিতে প্রকাশিত হয়। এটি ডিজিটাল এবং প্রিন্ট সংস্করণে প্রকাশিত হয় এবং আরএমএন নিউজলেটার ফোকলোরিস্টিকস, ভাষাবিজ্ঞান, ইতিহাস, প্রত্নতত্ত্ব এবং ভাষাতত্ত্বের সাথে সম্পর্কিত বিষয়গুলো কভার করে, বিশেষ করে জার্মানিক স্টাডিজ, ফিনো-উগ্রিক স্টাডিজ এবং বলতিক স্টাডিজের ক্ষেত্রে। প্রকাশনাটি বিশেষভাবে গুরুত্ব দেয় যা জার্নাল "পূর্বদৃষ্টিমূলক পদ্ধতি" হিসেবে উল্লেখ করে, একটি গবেষণার পদ্ধতি যা ভিন্ন ভিন্ন সময়ে রেকর্ড করা উপকরণ তুলনা করে।
ডিসেম্বর ২০১০ সালে তার প্রবর্তনের পর থেকে জার্নালটি সম্পাদকিত হচ্ছে ফ্রগ দ্বারা। তিনি হেলসিঙ্কি বিশ্ববিদ্যালয়ের একজন ডোসেন্ট। আরএমএন নিউজলেটার "রেট্রোসপেকটিভ মেথডস নেটওয়ার্ক" এর একটি উন্নয়ন হিসেবে সৃষ্টি হয়েছিল এবং এটি একাডেমিকদের একটি জোট যারা সংগঠনটির জন্য একটি সম্মেলনে (নতুন দৃষ্টিকোণ রেট্রোসপেকটিভ মেথডস, ১৩-১৪ সেপ্টেম্বর ২০১০) জার্নালটি চালু করেছিল।
বাহরাইন অলিম্পিক কমিটি

বাহরাইন অলিম্পিক কমিটি (; এছাড়াও সংক্ষেপে আইওসি কোড বিআরএন দ্বারা পরিচিত) হলো বাহরাইনের জাতীয় অলিম্পিক কমিটি। এই সংস্থাটির ১৯৭৮ সালে প্রতিষ্ঠিত হয়েছে; প্রতিষ্ঠার ১ বছর পর ১৯৭৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বাহরাইনের সিফে অবস্থিত।
বর্তমানে বাহরাইন অলিম্পিক কমিটির সভাপতির দায়িত্ব পালন করছেন খালিদ বিন হামাদ আল খলিফা, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ফারিস মুস্তফা আল কুহাজি।
১৯৭৮ সালে বাহরাইনের বহু-ক্রীড়ার সর্বোচ্চ সংস্থা হিসেবে বাহরাইন অলিম্পিক কমিটি প্রতিষ্ঠিত হয়েছে। শাইখ আল খলিফা ইসা এই সংস্থার প্রথম সভাপতির দায়িত্ব পালন করেছেন, যিনি ১৯৭৮ হতে ২০০৯ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় ছয় বছর পর বাহরাইন ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
স্টেডিয়াম–আর্মরি স্টেশন

স্টেডিয়াম–আর্মরি স্টেশন হলো ওয়াশিংটন ডিসির দক্ষিণ-পূর্বে অবস্থিত একটি ওয়াশিংটন মেট্রো স্টেশন । এটি বার্নি সার্কেল এবং কিংম্যান পার্ক পাড়ার সীমান্তে অবস্থিত। স্টেশনটি ১ জুলাই, ১৯৭৭ সালে স্থাপিত হয়েছিল এবং এটি ওয়াশিংটন মেট্রোপলিটন এরিয়া ট্রানজিট অথরিটি (WMATA) দ্বারা পরিচালিত হয়। স্টেডিয়াম-আর্মরি নীল, কমলা এবং সিলভার লাইনের পরিষেবা প্রদান করে।
স্টেশনটি একটি ট্রান্সফার স্টেশন, কারণ এটি তিনটি লাইনের মধ্যে ভাগ করা শেষ স্টেশন যা পূর্বে লাইনগুলি বিচ্ছিন্ন হওয়ার আগে; স্টেশনের পূর্বে, তিনটি লাইনই মাটির উপরে উঁচু ট্র্যাকের উপর উঠে অ্যানাকোস্টিয়া নদী পার হয়। ডাইভারজেন্স পয়েন্টে, অরেঞ্জ লাইনটি ভূমির উপরে উত্তর দিকে ঘুরে স্টেশনের দিকে এগিয়ে যায় এবং ব্লু এবং সিলভার লাইনগুলি পূর্ব দিকে ঘুরে দিকে একটি সুড়ঙ্গে প্রবেশ করে।
ওয়াশিংটন মেট্রোপলিটন এরিয়া ট্রানজিট অথরিটি

ওয়াশিংটন মেট্রোপলিটন এরিয়া ট্রানজিট অথরিটি ( WMATA ), যা সাধারণত মেট্রো নামে পরিচিত, একটি ত্রি-এখতিয়ারভিত্তিক পাবলিক ট্রানজিট সংস্থা যা ওয়াশিংটন মেট্রোপলিটন এলাকায় ট্রানজিট পরিষেবা পরিচালনা করে। WMATA মেট্রোরেল নামে দ্রুত পরিবহন পরিষেবা, মেট্রোবাস ব্র্যান্ডের অধীনে স্থির-রুট বাস পরিষেবা এবং মেট্রোঅ্যাক্সেস ব্র্যান্ডের অধীনে প্যারাট্রানজিট পরিষেবা প্রদান করে। সালে, সিস্টেমটির যাত্রী সংখ্যা ছিল , যা প্রতি সপ্তাহের দিনে প্রায় । 
সংস্থাটি আঞ্চলিক পরিবহন পরিকল্পনা এবং ট্রানজিট অবকাঠামো প্রকল্প বাস্তবায়নে অংশগ্রহণ করে। সাম্প্রতিক প্রকল্পগুলির মধ্যে রয়েছে পোটোম্যাক ইয়ার্ডে পরিবেশনকারী একটি ইনফিল স্টেশন এবং ডালস আন্তর্জাতিক বিমানবন্দরে মেট্রোরেলের সম্প্রসারণ ।
১৯৬০-এর দশকের শেষের দিকে মার্কিন যুক্তরাষ্ট্রের কংগ্রেস ওয়াশিংটন, ডিসি, মেরিল্যান্ড এবং ভার্জিনিয়ার মধ্যে একটি আন্তঃরাজ্য চুক্তি হিসেবে WMATA তৈরি করে। কর্তৃপক্ষের পরিচালনা পর্ষদে কলম্বিয়া জেলা, মেরিল্যান্ড, ভার্জিনিয়া এবং মার্কিন যুক্তরাষ্ট্রের ফেডারেল সরকারের প্রত্যেকের থেকে দুজন করে ভোটদানকারী প্রতিনিধি থাকে। প্রতিটি বিচারব্যবস্থা দুজন বিকল্প প্রতিনিধিও নিয়োগ করে। WMATA-এর কোনও স্বাধীন কর কর্তৃপক্ষ নেই এবং মূলধন বিনিয়োগ এবং পরিচালনা তহবিলের জন্য এটি তার সদস্যদের এখতিয়ারের উপর নির্ভর করে।
WMATA-এর নিজস্ব পুলিশ বাহিনী আছে, মেট্রো ট্রানজিট পুলিশ বিভাগ ।
আশ্রিতা

আশ্রিতা একজন ভারতীয় অভিনেত্রী যিনি মূলত তামিল ভাষার চলচ্চিত্রে অভিনয় করেছেন। তিনি ২০১৩ সালে "ইসাক্কি" চলচ্চিত্রের মাধ্যমে তার অভিনয়জীবনে আত্মপ্রকাশ করেন। এরপর তিনি আরও কিছু উল্লেখযোগ্য চলচ্চিত্রে অভিনয় করেন, যার মধ্যে অন্যতম "অরেঞ্জ মিত্তাই" (২০১৫) এবং "আজহাহেন্দ্র সোল্লুক্কু আমুধা" (২০১৬)। তার অভিনয় দক্ষতা এবং পর্দায় তার উপস্থিতি তাকে ধীরে ধীরে তামিল চলচ্চিত্র জগতে প্রতিষ্ঠিত করেছে।
আশ্রিতা মাদুরাইয়ের একটি তামিল পরিবারে জন্মগ্রহণ করেন। তিনি বহু মুদ্রিত বিজ্ঞাপনের জন্য মডেলিং করেছেন যা তাকে বিভিন্ন সৌন্দর্য প্রতিযোগিতায় অংশ নেওয়ার সুযোগ এনে দেয়। তিনি "ভিভেল মিস সাউথ ইন্ডিয়ার বিউটিফুল ফেস" প্রতিযোগিতায় বিজয়ী হন এবং "মিস অন্ধ্র প্রদেশ" প্রতিযোগিতায় রানার-আপ হন। এই সাফল্য তাকে বিনোদন জগতে পরিচিতি দেয় এবং চলচ্চিত্র জগতে প্রবেশের পথ প্রস্তুত করে তোলে।
সৌন্দর্য প্রতিযোগিতায় অংশ নেওয়ার পর, আশ্রিতা স্বল্প বাজেটের গ্রামকেন্দ্রিক চলচ্চিত্র "ইসাক্কি" (২০১৩)-এর মাধ্যমে বড় পর্দায় পা রাখেন। এই ছবিতে তিনি একজন শিক্ষিকার চরিত্রে অভিনয় করেন। "টাইমস অফ ইন্ডিয়া"-র এক সমালোচক মন্তব্য করেছিলেন যে, "আশ্রিতা একজন শক্তিশালী এবং স্বাধীন নারী চরিত্রে শালীন অভিনয় করেছেন, যিনি তার বাবার বিরুদ্ধে দাঁড়ানোর সাহস দেখান।"
২০১৪ সালে, আশ্রিতা "ধনুষ ৫এএম ভাগুপ্পু" চলচ্চিত্রে আখিলের বিপরীতে প্রধান নারী চরিত্রে অভিনয় করেন। তবে এই ছবিটি খুব সীমিত পরিসরে মুক্তি পায় এবং দর্শকদের মধ্যে সেভাবে সাড়া ফেলতে পারেনি।
এরপর ২০১৫ সালে, তিনি জনপ্রিয় অভিনেতা বিজয় সেতুপতির প্রযোজনায় নির্মিত "অরেঞ্জ মিত্তাই" চলচ্চিত্রে অভিনয় করেন। এখানে তিনি রমেশ থিলকের বিপরীতে কাব্য নামে এক শহুরে মেয়ের চরিত্রে অভিনয় করেন। ছবিটি সমালোচকদের কাছ থেকে ইতিবাচক পর্যালোচনা পেলেও বক্স অফিসে তেমন সাফল্য পায়নি।
পরবর্তীতে, আশ্রিতা নির্মাতা নাগরাজের "আজহাহেন্দ্র সোল্লুক্কু আমুধা" চলচ্চিত্রে নাম ভূমিকায় অভিনয় করেন। এই চরিত্রের জন্য তিনি অডিশন দেন এবং সফলভাবে নির্বাচিত হন।
আত্মিকা

আত্মিকা (জন্ম ৯ ফেব্রুয়ারি ১৯৯৩) একজন ভারতীয় অভিনেত্রী ও মডেল, যিনি মূলত তামিল সিনেমায় কাজ করেন। তিনি "মিসায়া মুরুক্কু" (২০১৭) ছবিতে ভেনিলা চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন।
আত্মিকা কোয়েম্বাটুরে জন্মগ্রহণ করেন । পরে তিনি এমওপি বৈষ্ণব কলেজ ফর উইমেন থেকে স্নাতক সম্পন্ন করার জন্য চেন্নাই চলে আসেন। ২৬ জুন ২০২০ তারিখে তার বাবা মারা যান 
রাজীব মেননের পরিচালনায় একটি স্বল্পদৈর্ঘ্য চলচ্চিত্রে অভিনয়ের মাধ্যমে আত্মিকা তার অভিনয়জীবন শুরু করেন। কলেজ জীবন থেকেই অভিনয়ের প্রতি তার আগ্রহ তৈরি হয়, যেখানে তিনি কয়েকটি স্বল্পদৈর্ঘ্য চলচ্চিত্রে অভিনয় করেন এবং মডেলিংও করেন। তার প্রতিভা অনলাইনে নজরে আসে, এবং জনপ্রিয় সংগীতশিল্পী ও অভিনেতা হিপহপ তামিঝা আধি তাকে "মিসায়া মুরুক্কু" চলচ্চিত্রের প্রধান নারী চরিত্রে অভিনয়ের জন্য বেছে নেন। এই ছবিতে তার অভিনয় দর্শকদের প্রশংসা অর্জন করে এবং তিনি চলচ্চিত্র জগতে পরিচিত মুখ হয়ে ওঠেন। ২০১৭ সালে, আত্মিকা কার্তিক নরেন পরিচালিত তার দ্বিতীয় চলচ্চিত্র "নারাগাসুরান"-এ অভিনয় করার জন্য চুক্তিবদ্ধ হন। একই বছরে, তিনি "ওপো চেন্নাই টাইমস ফ্রেশ ফেস ২০১৭" প্রতিযোগিতায় বিচারকের ভূমিকা পালন করেন। 
২০১৮ সালে, আত্মিকা "কাতারি" চলচ্চিত্রে তিনটি প্রধান নারী চরিত্রের মধ্যে একটিতে অভিনয় করার সূযোগ পান এবং তিনি অভিনেত্রী ওভিয়ার পরিবর্তে মনোনীত হয়েছিলেন। ২০১৯ সালের ফেব্রুয়ারিতে, তিনি অভিনেতা উদয়নিধি স্টালিনের সাথে "কান্নাই নামবাথে" ছবিতে অভিনয় করেন, যার পরিচালনায় ছিলেন মু মারান। ২০২০ সালের সেপ্টেম্বরে, আত্মিকা আনন্দ কৃষ্ণান পরিচালিত "কোডিল ওরুভান" ছবির চিত্রগ্রহণ শুরু করেন। ছবিটি ২০২১ সালে মুক্তি পায়, যা তার আগের চলচ্চিত্রগুলোর মুক্তি বিলম্বিত হওয়ার কারণে তার দ্বিতীয় মুক্তিপ্রাপ্ত ছবি হিসেবে বিবেচিত হয়।
অ্যানি গ্রে ম্যাকক্রিডি

অ্যানি সি. গ্রে ম্যাকক্রেডি (জন্ম ৭ জুলাই, ১৯৬০, উইলিয়ামস বে, উইসকনসিনে ) একজন কম্পিউটার গেম পরিকল্পক এবং সম্পাদক, যিনি "টিএসআর" নামক কোম্পানির জনপ্রিয় কাল্পনিক চরিত্র ভিত্তিক কম্পিউটার গেম (এক বিশেষ ধরনের ভিডিও গেম) "ডাঞ্জিয়ন্স অ্যান্ড ড্রাগনস"-এর বিভিন্ন সংস্করনের পরিকল্পনা ও উন্নতির কাজ করেছেন। তার অবদান গেম শিল্পের জগতে বিশেষ গুরুত্বপূর্ণ ছিল। তার সময়কালে বিশেষ ধরনের "টেবিলটপ রোল-প্লেয়িং" গেমগুলি (এক বিশেষ ধরনের ভিডিও গেম) -র প্রতি লোকেদের আগ্রহ বৃদ্ধি হয় এবং এই বিশেষ গেমগুলি জনপ্রিয়তার শীর্ষে পৌঁছাতে শুরু করে। তিনি কেবল সম্পাদনা ও গেম উন্নয়নেই সীমাবদ্ধ ছিলেন না, বরং গেম পরিকল্পনার বিভিন্ন সৃজনশীল দিকেও গুরুত্বপূর্ণ ভূমিকা রেখেছিলেন।
গ্রে উইলিয়ামস বে অঞ্চলের উইসকনসিনে জন্মগ্রহণ করেন এবং সেখানেই তিনি বড় হয়ে ওঠেন। শিক্ষাজীবনে তিনি একাধিক বিষয়ে আগ্রহ দেখান। উচ্চশিক্ষার জন্য তিনি উইসকনসিন-হোয়াইটওয়াটার বিশ্ববিদ্যালয়ে ভর্তি হন। শুরুতে তিনি জীববিজ্ঞান নিয়ে পড়াশোনা শুরু করলেও খুব দ্রুত তার আগ্রহ পরিবর্তিত হয় এবং তিনি বানিজ্য বিষয়ে পড়াশোনা শুরু করেন। তবে, এক বছর পর তিনি আবার বিষয় পরিবর্তন করে ইংরেজি বিভাগে চলে যান, যেখানে তিনি সাহিত্য ও লেখালেখির প্রতি গভীর অনুরাগী হয়ে ওঠেন। শেষ পর্যন্ত, ১৯৮২ সালে তিনি ইংরেজিতে স্নাতকোত্তর ডিগ্রি অর্জন করেন।
বিশ্ববিদ্যালয় জীবন শেষে গ্রে প্রথমে একটি ছাপাখানা কোম্পানিতে চাকরি নেন, যেখানে তার কাজ ছিল বিজ্ঞাপন, ব্যবসায়িক কার্ড ও মেনুর নকশা করা। এই কাজের মাধ্যমে তিনি লেখালেখি ও সম্পাদনার পাশাপাশি গ্রাফিক ডিজাইনের প্রতি আগ্রহী হয়ে ওঠেন। পরিকল্পনা ও লেখার সংমিশ্রণ তাকে পরবর্তীকালে গেম পরিকল্পনা করার জন্য বিশেষ সাহায্য করেছিল। প্রিন্টিং কোম্পানিতে কাজ করার সময় তিনি বিভিন্ন প্রকাশনা সংস্থার সঙ্গে যোগাযোগ রাখতেন এবং লেখালেখি ও সম্পাদনার কাজে দক্ষতা অর্জন করেন। 
গ্রে প্রথমে জনপ্রিয় কোম্পানি টিএসআর -এর আন্তর্জাতিক বিভাগের প্রশাসনিক সহকারীর পদে চাকরির জন্য আবেদন করেছিলেন, কিন্তু তিনি সেই পদটি পাননি। তবে তিনি সংস্থাটির সঙ্গে নিয়মিত যোগাযোগ বজায় রাখেন এবং পরবর্তীতে কপি এডিটরের পদে চাকরির জন্য সাক্ষাৎকার দেওয়ার সুযোগ পান। সফল সাক্ষাৎকারের পর তাকে ওই পদে নিয়োগ দেওয়া হয়। 
প্রথমে তিনি "ডাঞ্জিয়ন্স অ্যান্ড ড্রাগনস" গেম সম্পর্কে খুব বেশি জানতেন না। মূলত তার কাজ ছিল এই গেমের "বেসিক সেট" অর্থাত মূল ভিত্তি সংস্করণ ও সম্পাদনা করা, যা গেম পরিকল্পনার জন্য বেশ গুরত্বপূর্ন। তিনি বলেন, "আমি প্রথমে গেমটি সম্পর্কে তেমন কিছুই জানতাম না... কিন্তু এরপর একের পর এক বক্সড সেট সম্পাদনার দায়িত্ব পেয়ে গেলাম।" তার কাজে সন্তুষ্ট হয়ে এক বছরের মধ্যে কোম্পানির পক্ষ থেকে তাকে পূর্ণ সম্পাদক পদে উন্নীত করা হয় এবং তিনি "ডাঞ্জিয়ন্স অ্যান্ড ড্রাগনস" সহ অন্যান্য বিবিধ গেম প্রকল্পের দায়িত্ব নেন।
১৯৮৪ সালের ক্রিসমাসের পরপরই তিনি বেন ম্যাকক্রেডির সঙ্গে পরিচিত হন। আলাপ হওয়ার প্রায় এক বছর পর তারা বৈবাহিক বন্ধনে আবদ্ধ হওয়ার সিদ্ধান্ত নেন। ১৯৮৫ সালের "জেনারেল কন" -এর এক সপ্তাহ আগে তারা বিবাহবন্ধনে আবদ্ধ হন। 
১৯৮৪ থেকে ১৯৮৬ সাল পর্যন্ত, অ্যান গ্রে ম্যাকক্রেডি "ডাঞ্জিয়ন্স অ্যান্ড ড্রাগনস" সিরিজের একাধিক পণ্যের সম্পাদক হিসেবে কাজ করেছেন। পাশাপাশি, তিনি "মিস্ট্রি অফ দ্য স্নো পার্লস" এবং "রেড সোনজা আনকনকার্ড" ইত্যাদি গেমের পরিকল্পনার সাথে জড়িত ছিলেন এবং এর পাশাপাশি তিনি লেখালেখির কাজেও যুক্ত ছিলেন।
রোমের ইতিহাস

রোমের ইতিহাস বলতে রোম শহরের ইতিহাস এবং প্রাচীন রোম সভ্যতার ইতিহাস বোঝানো হয়। রোমের ইতিহাস আধুনিক বিশ্বে গভীর প্রভাব ফেলেছে, বিশেষ করে ক্যাথলিক চার্চের ইতিহাসে। এছাড়া, রোমান আইন বহু আধুনিক আইনব্যবস্থাকে প্রভাবিত করেছে। রোমের ইতিহাসকে কয়েকটি পর্যায়ে ভাগ করা যায়:
রোম নামটির ভাষাগত উৎস খোঁজার জন্য বিভিন্ন প্রচেষ্টা করা হয়েছে। সম্ভাব্য উৎসগুলোর মধ্যে রয়েছে গ্রিক শব্দ "Rhṓmē" (), যার অর্থ "সাহস" বা "বীরত্ব"; আরেকটি অনুমিত উৎস হলো "Cneve Tarchunies Rumach", যা "গনেয়াস তারক্বিনিয়ুস অফ রোম" হিসেবে ব্যাখ্যা করা হয়েছে। এছাড়াও, "Rumon" শব্দটির সঙ্গে তুলনা করা যায়, যা একসময় টাইবার নদীর পুরনো নাম ছিল। তবে এর প্রকৃত ব্যুৎপত্তি এখনো অজানা, যেমনটি বেশিরভাগ ইট্রাস্কান শব্দের ক্ষেত্রেও দেখা যায়। থমাস জি. টাকার তার "Concise Etymological Dictionary of Latin" (১৯৩১)-এ উল্লেখ করেছেন যে, রোম নামটি সম্ভবত "*urobsma" থেকে উদ্ভূত (তুলনা করুন "urbs", "robur")। অন্যদিকে, কম সম্ভাবনাময় হলেও এটি "*urosma" শব্দ থেকেও আসতে পারে, যার অর্থ "পাহাড়" (তুলনা করুন সংস্কৃত "varsman-" "উচ্চতা, শীর্ষ", পুরাতন স্লাভিক врьхъ "শীর্ষ, চূড়া", রুশ верх "উপরের দিক", এবং লিথুয়ানিয়ান "virsus" "উপরের অংশ")।
জিল্যান্ডস-পোস্টেন

মরগেনভিসেন জিল্যান্ডস-পোস্টেন ( ; ইংরেজি : "দ্য মর্নিং নিউজপেপার "দ্য জাটল্যান্ড পোস্ট"" ), যা সাধারণত ' নামে সংক্ষিপ্ত করা হয় অথবা জেপি""', একটি ডেনীয় দৈনিক ব্রডশিট সংবাদপত্র। এটি জুটল্যান্ডের আরহাস সি তে অবস্থিত এবং সপ্তাহের প্রতিদিন প্রায় ১২০,০০০ অনুলিপি প্রচারিত হয়।
ক্যারল গ্রাসিয়াস

ক্যারল গ্রেসিয়াস একজন ভারতীয় সুপার মডেল । তিনি ভারতের লোরেয়াল /এলিট "লুক অফ দ্য ইয়ার" খেতাবের অতীত বিজয়ী। ২০০৬ সালে, তিনি রিয়েলিটি শো "বিগ বস ১-" এ অংশগ্রহণ করেন এবং রানার-আপ হন।
ক্যারল গ্রেসিয়াস মুম্বাইয়ের গোয়ান ক্যাথলিক পরিবারে বেড়ে ওঠেন। 
ক্যারল ""বিইং সাইরাস"" সিনেমায় একটি ক্যামিও চরিত্রে অভিনয় করেছিলেন। তিনি "ব্লাফমাস্টার!" সিনেমার " রাইট হিয়ার রাইট নাউ " গানের মিউজিক ভিডিওতেও উপস্থিত হয়েছিলেন, অভিষেক বচ্চন অভিনীত। তিনি "সেলিব্রিটি বিগ ব্রাদারের" ভারতীয় সংস্করণ "বিগ বস ১-" এর একজন প্রতিযোগী ছিলেন যেখানে তিনি প্রথম রানার-আপ হন। তিনি "ফিয়ার ফ্যাক্টরের" ভারতীয় সংস্করণ ""ফিয়ার ফ্যাক্টর: খাতরোঁ কে খিলাড়ি ২"" তেও অংশগ্রহণ করেছিলেন এবং দ্বিতীয় রানার-আপ হয়েছিলেন।
তারিণী দেশাই

তারিণী দেশাই (জন্ম: ২২শে ডিসেম্বর ১৯৩৫) একজন ভারতীয় গুজরাটি ছোটগল্পকার। আকর্ষণীয় কৌশলের মাধ্যমে আখ্যান এবং গল্প বলে তিনি গুজরাটি সাহিত্যে অবদান রেখেছেন। তাঁর কাজগুলি প্রায়শই তাঁর অঞ্চলে প্রচলিত সাংস্কৃতিক সূক্ষ্ম প্রভেদ এবং সামাজিক বিষয়গুলিকে প্রতিফলিত করেছে। গুজরাটি সাহিত্যের ছোটগল্পের ক্ষেত্রে অবদানের জন্য তিনি স্বীকৃত।
তিনি ১৯৩৫ সালের ২২শে ডিসেম্বর বরোদাতে (বর্তমানে বড়োদরা) জন্মগ্রহণ করেন। তাঁর মা ও বাবার নাম যথাক্রমে সুধাবেন এবং রুদ্রপ্রতাপ মুন্সি। তাঁর পরিবার পেটলাডের বাসিন্দা ছিল। তিনি বরোদা থেকে তাঁর প্রাথমিক ও মাধ্যমিক শিক্ষা সম্পন্ন করেন। তিনি ১৯৫৭ সালে এমএস বিশ্ববিদ্যালয় থেকে দর্শন ও মনোবিজ্ঞানে বিএ এবং বোম্বের উইলসন কলেজ থেকে সমগ্র দর্শনে এমএ ডিগ্রি অর্জন করেন। তিনি ১৯৫৬ সালে ভারতীয় শাস্ত্রীয় সঙ্গীতে ডিপ্লোমাও অর্জন করেন।
তারিণী ১৯৫৫ সালে গুজরাটি কবি ও সমালোচক সুধীর দেশাইকে বিয়ে করেন। তাঁদের ছেলের নাম সংস্কার দেশাই এবং দুই মেয়ের নাম যথাক্রমে সংস্কৃতিরাণী দেশাই ও ধ্বনি দেশাই।
তারিণী তাঁর কলেজ জীবন থেকেই লেখালেখি শুরু করেছিলেন। তাঁর প্রথম বেতার রচনা "নবরাত্রি" ১৯৫১ সালে আকাশবাণীর বরোদা কেন্দ্র থেকে উপস্থাপিত হয়েছিল। রেডিওর জন্য তাঁর আরেকটি রচনা ১৯৬২ সালে আকাশবাণীর বোম্বে কেন্দ্র থেকে উপস্থাপিত হয়েছিল। তাঁর প্রথম গল্প "সভা" ১৯৬৬ সালে "চাঁদনী" পত্রিকায় প্রকাশিত হয়। রাধেশ্যাম শর্মা ১৯৭৫ সালে তাঁর ছোটগল্প "কাবারো পান চালি শাকে ছে"-কে সংকলিত করেছিলেন।
"পাগ বলতা লাগে ছে" (১৯৮৪) ছিল তাঁর পনেরোটি ছোটগল্পের প্রথম সংকলন। "রাজা মহারাজা জে" (১৯৯২)-এর চোদ্দটি ছোটগল্প "বিভ্রম" বিষয়কে কেন্দ্র করে লেখা হয়েছে। "মেরুন জামলি গুলাবি" (২০০৩) ছিল তাঁর তৃতীয় পরীক্ষামূলক গল্প সংকলন। "কোমল পঞ্চম জা" (২০০৮) তাঁর অন্য একটি গল্প সংকলন। তিনি ছোটদের জন্যেও গল্প লিখেছেন, তার মধ্যে রয়েছে "চিম্পুদাদা" এবং "গাঞ্জি কাঞ্জি আনে ভাঞ্জি"। তাঁর নির্বাচিত গল্পের আর একটি সংকলন হল "তারিণীবহেন দেশাই নি শ্রেষ্ঠ বার্তাও"। "তারিণীবহেন দেশাই নি বার্তাও: আস্বদ আনে অভবোধ" বইটিতে তাঁর গল্পগুলি বিশ্লেষণ করা হয়েছে, যেখানে বেশ কয়েকজন পণ্ডিত তাঁর গল্পগুলি বিশ্লেষণ করেছেন এবং সেগুলির ওপরে লিখেছেন। "সাত তালি রামাদাতি ক্ষনো" হল তাঁর পেন স্কেচের একটি সংগ্রহ।
তিনি টিভি ধারাবাহিক "প্রেরণা" তে একটি ছোট চরিত্রে অভিনয় করেছিলেন।
২০০৪ সালে, তিনি ধূমকেতু পুরস্কারে ভূষিত হন। তাঁর গল্প সংকলনগুলি গুজরাট সাহিত্য আকাদেমি এবং গুজরাটি সাহিত্য পরিষদ কর্তৃক পুরস্কৃত।
পপলিন

পপলিন, যা ট্যাবিনেট নামেও পরিচিত, একটি সূক্ষ্ম (কিন্তু মোটা) উল, তুলা বা রেশমের কাপড়, যার আড়াআড়ি মোটা দাগ থাকে যা সাধারণত একটি দড়ির মতো পৃষ্ঠতল তৈরি করে। আজকাল, এই নামটি যে কোনো তন্তু বা মিশ্রণের সাধারণ বুননে তৈরি একটি মজবুত উপাদান বোঝাতে ব্যবহৃত হয়।
পথপ্রথাগতভাবে, পপলিন তৈরি হতো রেশমের ওয়ার্প এবং উলের ওয়েফট সুতা দিয়ে। এই ক্ষেত্রে, যেহেতু ওয়েফট একটি মোটা দড়ির মতো, তাই কাপড়ে 'রেপ' এর মতো খাঁজকাটা থাকে, যা রেশমী পৃষ্ঠের দ্যুতিতে গভীরতা ও কোমলতা দেয়। রিবগুলো কাপড়ের এক প্রান্ত থেকে অন্য প্রান্তে, আড়াআড়ি ভাবে থাকে। ব্রিটেনে, সাফোকের স্পিনারদের তৈরি উলের সুতা ডাবলিনে পাঠানো হতো, যেখানে তা রেশমের সাথে মিশিয়ে ট্যাবিনেট বোনা হতো।
বর্তমানে, পপলিন উল, তুলা, রেশম, রেয়ন, পলিস্টার অথবা এই উপাদানের মিশ্রণে তৈরি করা হয়। যেহেতু এটি সাধারণ বুননে (নীচে/উপরে) তৈরি, যদি ওয়েফট ও ওয়ার্প সুতো একই উপাদান ও আকারের হয়, তবে কাপড়টির পৃষ্ঠে কোনো মোটা দাগ থাকে না। এই কাপড় থেকে তৈরি শার্ট ইস্ত্রি করা সহজ এবং সহজে কুঁচকে যায় না।
পপলিন পোশাক তৈরিতে ব্যবহৃত হয়, এবং এর পাশাপাশি দামি গৃহসজ্জার কাজের জন্যও ব্যবহৃত হয়, যা মোটা ওয়েফট সুতা ব্যবহার করে সাধারণ/শক্ত বুননে তৈরি করা হয়।
"পপলিন" শব্দটির উৎপত্তি পাপেলিনো থেকে বলে মনে করা হয়, যা ১৫ম শতকে ফ্রান্সের এভিগন শহরে তৈরি একটি কাপড় এবং সেইখানকার প্যাপাল (পোপের) আবাসস্থলের নামে নামকরণ করা হয়, এবং ফরাসি 'প্যাপেলিন' (একই সময়ের, সাধারণত রেশম দিয়ে তৈরি একটি কাপড়) থেকে এসেছে। বিকল্পভাবে, "পপলিন" শব্দটির উৎপত্তি বর্তমান বেলজিয়ামের ফ্ল্যান্ডারসের পপেরিঞ্জে কাপড় শিল্পের পণ্যের সাথে সম্পর্কিত বলে ধারণা করা হয়। 
২০শ শতাব্দীর পূর্ব পর্যন্ত, শীতকালে পরিধানের উপযোগী রেশম, তুলা বা ভারী উলের পোশাক তৈরিতে সাধারণত পপলিনের ব্যবহার করা হতো।
১৯২০-এর দশকের গোড়ার দিকে, ব্রিটিশ-তৈরি সুতির পপলিন মার্কিন যুক্তরাষ্ট্রে প্রবর্তিত হয়, কিন্তু আমেরিকান বাজার মনে করে যে এই নামটির সাথে ভারবহনের ধারণা জড়িত, তাই ইচ্ছাকৃতভাবে এটিকে "ব্রডক্লথ" নামে পুনঃনামকরণ করা হয়। এই নামটি এখনও সেই তুলা বা পলিস্টার-তুলার মিশ্রণ থেকে তৈরি শার্টের জন্য ব্যবহৃত হয়। ইউরোপে, "ব্রডক্লথ" সাধারণত একটি ঘন বোনা উলের কাপড় বোঝায়, যার পৃষ্ঠতল মসৃণ।
টিভি অ্যাজটেকা

টেলিভিশন অ্যাজটেকা () বা টিভি অ্যাজটেকা () গ্রুপো স্যালিনাসের মালিকানাধীন একটি মেক্সিকান মাল্টিমিডিয়া সমষ্টি। কোম্পানিটি ২রা আগস্ট, ১৯৯৩ সালে রিকার্ডো স্যালিনাস প্লিয়েগো দ্বারা প্রতিষ্ঠিত হয়েছিল। এটি টেলিভিসার পরে মেক্সিকোর দ্বিতীয় বৃহত্তম মিডিয়া কোম্পানি।
অর্থনীতির রূপরেখা

এই রূপরেখাটিকে সামাজিক বিজ্ঞান হিসেবে অর্থনীতি তথা অর্থশাস্ত্রের একটি সামগ্রিক দৃশ্য ও বিষয়ভিত্তিক নির্দেশিকা হিসেবে প্রদান করা হল:
অর্থনীতি – একটি সামাজিক বিজ্ঞান যেখানে পণ্য ও সেবাসামগ্রীর উৎপাদন, বিতরণ ও ভোগ বিশ্লেষণ করা হয়।
অর্থনীতি একটি
অর্থনীতি (Economy) – কোনও দেশ বা অঞ্চলে পণ্য ও সেবা উৎপাদন, বিতরণ, বিনিময় ও ভোগের সাথে জড়িত মানব কর্মকাণ্ডের অর্থনৈতিক অবস্থা।
অর্থনৈতিক নীতি
অবকাঠামো
বাজার (অর্থনীতি)
বাজারের রূপ
অর্থ
সম্পদ (উপকরণ)
সম্পদ ব্যবস্থাপনা
উৎপাদনের উপকরণ
ভূমি
পুঁজি
অর্থনৈতিক চিন্তার ইতিহাস
অর্থনৈতিক ইতিহাস
সুইটপি (টেলিভিশন ধারাবাহিক)

সুইটপি () হলো একটি ব্রিটিশ ব্ল্যাক কমেডি ভিত্তিক টেলিভিশন ধারাবাহিক। এলা জোন্স পরিচালনায় নির্মিত এই ধারাবাহিকটি প্রযোজনা করেছেন জোরানা পিগোট। এলা পার্নেল, নিকোল লেকি, জন পয়েন্টিং, ক্যালাম লিঞ্চ এবং লিয়াহ হার্ভির মতো অভিনয়শিল্পীগণ এই ধারাবাহিকে অভিনয় করেছেন।
মূলত ইংরেজি ভাষায় নির্মিত এই ধারাবাহিকটি ২০২৪ সালের ১০ই অক্টোবর তারিখে স্কাই অ্যাটলান্টিকে সম্প্রচার হয়েছিল; যার সর্বমোট ৬টি পর্ব রয়েছে।
এই ধারাবাহিকটি সিজে স্কুসের একই নামের উপন্যাস থেকে অভিযোজিত; যার মূল চরিত্র রিয়ানন লুইস (এলা পার্নেল), যিনি একটি স্থানীয় পত্রিকায় প্রশাসনিক সহকারী হিসেবে কাজ করেন, কিন্তু তার জীবন এক অন্ধকার মোড় নেয়।
রিয়াননকে সাধারণ ও নিরীহ মেয়ে হিসেবে দেখা হলেও, বাস্তবে সে গভীর প্রতিশোধস্পৃহা ও মানসিক আঘাত বয়ে বেড়ায়। ছোটবেলা থেকে সে বুলিং ও ব্যক্তিগত ট্র্যাজেডির শিকার হয়েছে। সে কার্নশাম গেজেট নামক একটি পত্রিকায় কাজ করে, যেখানে তার বস তাকে ভালোবেসে "সুইটপি" বলে ডাকেন। কিন্তু তার অতীতের অন্ধকার স্মৃতি ও তীব্র ক্ষোভ ধীরে ধীরে তাকে ধ্বংসের পথে ঠেলে দেয়। ঘটনার সূত্রপাত হয় রিয়াননের বাবার মৃত্যুর মধ্য দিয়ে। সে তার শোক সামলানোর আগেই মুখোমুখি হয় জুলিয়া ব্লেনকিংসপের (নিকোল লেকি), যে তার স্কুল জীবনের একসময়ের প্রধান বুলি। এখন জুলিয়া একজন সফল রিয়েল এস্টেট এজেন্ট হয়ে ফিরে এসেছে। এই দুটি ঘটনা রিয়াননের মনস্তাত্ত্বিক ভাঙনকে ত্বরান্বিত করে এবং তাকে এক সিরিয়াল কিলারের পথে ঠেলে দেয়। সে শিকার বেছে নেয় তাদের, যাদের সে মনে করে প্রতিশোধের যোগ্য। দিনে রিয়ানন একজন সাধারণ কর্মচারী, কিন্তু রাতে সে পরিকল্পিত হত্যাকাণ্ড চালায়। সে গেজেটের নিউজ নেটওয়ার্ক ব্যবহার করে পুলিশের নজর এড়িয়ে চলে। তবে তরুণ গোয়েন্দা মারিনা শহরের হত্যাকাণ্ডগুলোর মধ্যে একটি সংযোগ খুঁজে পেতে শুরু করে এবং তার সন্দেহ রিয়াননের দিকে ঘুরতে থাকে। তার বোন সেরেনের (অ্যালেক্সান্ড্রা ডোলিং) সাথে সম্পর্ক ধীরে ধীরে জটিল হয়ে ওঠে, কারণ তার গোপন জীবন প্রকাশ পাওয়ার ঝুঁকি বাড়ে। অন্যদিকে, গেজেটের নতুন রিপোর্টার এজে (ক্যালাম লিঞ্চ) তার জীবনে আসে, যা তাকে আরও দ্বিধান্বিত করে তোলে।
হঠকারী প্রতিশ্রুতি

হঠকারী প্রতিশ্রুতি (অন্ধ প্রতিশ্রুতি বা হঠকারী বর হিসেবেও পরিচিত) এমন একটি প্রতিশ্রুতি যেটি এর পরিণতি বিবেচনা না করেই দেওয়া হয়। এটি মধ্যযুগীয় ও লোকসাহিত্যের একটি সাধারণ মোটিফ, বিশেষ করে রূপকথার গল্পে পাওয়া যায়। এটি লোকসাহিত্যের মোটিফ-সূচকে মোটিফ এম২২৩ হিসেবে শ্রেণীবদ্ধ এবং এর উৎস সম্ভবত প্রাচ্য।
বাইবেল: মার্ক ৬.১৪-২৯—যোহন ব্যাপ্তিস্থার শিরশ্ছেদ একটি হঠকারী প্রতিশ্রুতির ফল। রাজা হেরোদ আন্টিপাস তার দ্বিতীয় স্ত্রী হেরোডিয়াসের কন্যা সালোমেকে প্রতিশ্রুতি দেন এবং তার মা হেরোডিয়াসের পরামর্শে, সালোমে যোহনের মস্তক চেয়ে নেয়।
জিওফ্রি চসারের "দ্য ফ্র্যাঙ্কলিনস টেল" (আংশিকভাবে বোচ্চাচ্চোর "দ্য ফিলোকোলো" থেকে অনুপ্রাণিত) এতে দেখা যায় যে ডরিজেন নামে এক বিবাহিতা নারীর স্বামী অনুপস্থিত। সে অন্য এক প্রার্থীকে প্রতিশ্রুতি দেয় যে যদি সে ব্রিটানির উপকূল থেকে শিলাগুলো অদৃশ্য করতে পারে, তবে ডরিজেন তাকে গ্রহণ করবে।
চসারের "দ্য ওয়াইফ অব বাথস টেল"-এর প্রধান চরিত্র এক যুবক নাইট ধর্ষণের অপরাধে মৃত্যুদণ্ডের মুখে পড়ে। তবে তার শাস্তি এড়ানোর একটি উপায় আছে — সে যদি প্রশ্নের সঠিক উত্তর দিতে পারে: "নারীরা কী চায়?"। এক বৃদ্ধা নারী (প্রচলিত ধারণায় "কদাকার নারী") তাকে এই প্রশ্নের উত্তর দিতে সাহায্য করে। এর বদলে, নাইট তাকে যা চাইবে তা দেওয়ার প্রতিশ্রুতি দেয়। এরপর, বৃদ্ধা নারী নাইটকে বিয়ে করতে চায়।
রেশুমোট (জার্নাল)

রেশুমোট: মেআসেফ লে-দিভ্রে জিখরোনোট, লে-এতেনোগ্রাফিয়া উ-লে-ফোকলোর বে ইস্রায়েল, সংক্ষেপে রেশুমোট, ছিল ইহুদি লোকসাহিত্যের প্রথম দিকের একটি জার্নাল এবং হিব্রু ভাষায় প্রকাশিত প্রথম লোকসাহিত্য বিষয়ক জার্নাল। এটি ১৯১৮ সালে হায়িম নাহমান বিয়ালিক দ্বারা ওডেসায় প্রতিষ্ঠিত হয়। রুশ বিপ্লব এবং প্রথম বিশ্বযুদ্ধের ফলে পূর্ব ইউরোপের ইহুদি সংস্কৃতিতে যে পরিবর্তন আসে, তার প্রতিক্রিয়ায় এটি আংশিকভাবে চালু হয়।
পরে এটি বার্লিনে স্থানান্তরিত হয় এবং ১৯২৬ সাল থেকে প্যালেস্টাইনে কার্যক্রম চালায়। এ সময় জার্নালটি লোকসাহিত্যের পাশাপাশি নৃতত্ত্ব (বিশেষ করে ইয়েমেনি ইহুদিদের সংস্কৃতি) এবং সঙ্গীততত্ত্বকেও অন্তর্ভুক্ত করে।
প্রথম ছয়টি খণ্ড ১৯১৮ থেকে ১৯২৪ সালের মধ্যে প্রকাশিত হয়। পরে ১৯৪৫ থেকে ১৯৫৩ সাল পর্যন্ত জার্নালের নতুন সংস্করণ প্রকাশিত হয়, যা দোভ সাদান সম্পাদনা করেন। পরবর্তীতে এটি ইস্রায়েলি ফোকলোর সোসাইটির জার্নাল "ইদা-আম" দ্বারা প্রতিস্থাপিত হয়।
রিমোস্টিল

রিমোস্টিল (উন্নয়ন কোড নাম P-081) একটি খাদ্য পরিপূরক এবং লাল তিম্বুর থেকে আইসোফ্ল্যাভোনসের একটি নির্যাস, যা কাজিয়া থেরাপিউটিক্স (প্রাক্তন নোভোজেন) দ্বারা পোস্টমেনোপজাল অস্টিওপোরোসিস এবং হৃদরোগ প্রতিরোধ এবং মেনোপজাল লক্ষণ এবং হাইপারলিপিডেমিয়া চিকিৎসার জন্য উন্নয়নাধীন ছিল, তবে কখনো চিকিৎসা ব্যবহারের জন্য অনুমোদিত হয়নি। এটি ফর্মোনোনেটিন, বায়োচানিন A, ডায়ডজেইন, এবং জেনিস্টেইন মতো আইসোফ্ল্যাভোন ফাইটোস্ট্রোজেন দ্বারা সমৃদ্ধ এবং এটি একটি সিলেকটিভ এস্ট্রোজেন রিসেপ্টর মডুলেটর হিসেবে কাজ করার প্রস্তাবিত, বিভিন্ন টিস্যুতে এস্ট্রোজেনিক এবং অ্যান্টিইস্ট্রোজেনিক প্রভাব সহ। নির্যাসটি ২০০৭ সালে তার উন্নয়ন বন্ধ হওয়ার আগে হৃদরোগের ব্যাধি, হাইপারলিপিডেমিয়া এবং পোস্টমেনোপজাল অস্টিওপোরোসিসের জন্য ফেজ II ক্লিনিক্যাল ট্রায়ালে পৌঁছেছিল।